Dogtertjie se lyk gekry, ouers vas - Maroela Media
Olivia van Voeght
Die ouers van driejarige Olivia van Voeght is vir verwaarlosing in hegtenis geneem nadat haar lykie gevind is.
Kol. Thembinkosi Kinana, woordvoerder van die polisie, het aan Eyewitness News gesê dat Olivia se ouers in hegtenis geneem is nadat hulle aanvanklik na haar dood ondervra is. Olivia het Dinsdag verdwyn nadat haar ma haar glo vir twee ure alleen by die huis gelos het. Kinana sê die ouers sal van verwaarlosing aangekla word. Albert Fritz, LUR vir maatskaplike ontwikkeling in die Wes-Kaap, sê hy is hartseer en kwaad oor die feit dat Olivia se lykie gevind is. "Hartseer oor haar ontydige en onnodige dood en kwaad oor die feit dat daar nou moontlik kinderverwaarlosing betrokke is." Olivia se lykie is in 'n vlei naby haar huis gevind. Die polisie ondersoek die saak.
Ek weet nie hoekom kry mense kinders as hulle nie bereid is om die verantwoordelikheid van ouerskap kan toepas nie. Ek voel jammer vir die ouers, dis hulle kind, maar hulle moet maar met hulle gewete saamleef omdat dit hulle skuld is dat die kind dood is.